=== 2006: Bodilprisen for bedste fotografi ===
{{main|Bodilprisen for bedste fotograf}}
[[Bodilprisen for bedste fotograf]] har været længe undervejs, men blev først officielt etableret og uddelt for første gang ved [[Bodiluddelingen 2006|Bodiluddelingen i 2006]].<ref name="autogeneret1">[http://www.bodilprisen.dk/aar-for-aar/2006-2/ 2006 - Bodilprisen<!-- Botgenereret titel -->]</ref> Uofficielt blev prisen for bedste filmfotograf uddelt for første gang i 1949 til [[Annelise Reenberg]] for hendes arbejde på filmen på ''[[Kristinus Bergman]]'' (1948) (se Æres-Bodil). Efterfølgende, mellem 1950 og 2005, modtog ti filmfotografer en Æres-Bodil for enten individuelt arbejde eller for livsværk. I årene 2000 til 2005 (med undtagelse af 2003) blev en pris i samarbejde med sponsorer uddelt uden en tilhørende Bodil-statuette under tre forskellige navne: "Johan Ankerstjernes Fotografpris" (2000–2002) navngivet efter filmfotograf [[Johan Ankerstjerne (filmfotograf)|Johan Ankerstjerne]], "Kodak og Nordisk Postproductions Fotografpris" i 2004, og "Nordisk Film Lab og Kodaks Fotografpris" i 2005. I 2006 blev prisen endelig officielt etableret under navnet "[[Bodilprisen for bedste fotograf]]" og blev introduceret som en special-pris med en tilhørende Bodil-statuette ved Bodilprisuddelingerne, og den første modtager af prisen under dette navn blev [[Manuel Alberto Claro]].<ref name="autogeneret1" />
Kunst Historie Film Kultur Foreninger Organisationer